Ebrahim Alkazi

Ebrahim ALKAZI (18a de Oktobro 1925 - 4a de Aŭgusto 2020Rashtriya Sahara – Band 2, Ausgabe 2, 1991, p. 154Indian Express) estis barata teatroreĝisoro kaj teatrinstruisto. Alkazi estis strikta disciplinemulo kiu faris rigorajn esplorojn antaŭ produkti teatraĵon, kio kondukis al gravaj progresoj en scenografia dezajno. Liaj normoj estis poste tre influaj.Leiter, p.32 - 33 Li estis ankaŭ Direktoro de la Nacia Teatrolernejo, Nov-Delhio (1962–1977)Meyer, p. 9Banham, p. 18Rubin, p. 158 Li estis ankaŭ fama artoŝatanto, kolektanto kaj galeriposedanto, kaj fondis la Art Heritage Gallery en Delhio kun sia edzino, Roshan Alkazi."Theatre is revelation (Interview)". The Hindu. 24a de Februaro 2008. Arkivita el la originalo la 2an de Marto 2008. Alirita la 27an de Majo 2021.

Surscenigante pli ol kvindek teatraĵojn en sia vivodaŭro, Alkazi uzis kaj proscenajn teatrejojn kaj subĉielajn spacojn. Liaj dezajnoj por subĉiela spacoj estis laŭditaj pro sia vida naturo kaj pro la originaj traktadoj kiujn li uzis por ĉiu teatra produktado, inklude tiujn kiujn li jam estis reĝisorinta antaŭe. Trejnita en la "Royal Academy of Dramatic Arts" (RADA), li ricevis la premion de BBC Broadcasting Award en 1950. Li reĝisoris ĉirkaŭ 50 teatraĵojn, kiel famaj prezentoj de la verkoj de Girish Karnad nome Tughlaq, de Mohan Rakesh nome Ashadh Ka Ek Din, de Dharamvir Bharati nome Andha Yug (inspirita el la Mahabarato), kaj nombraj teatraĵoj de Shakespeare kaj de Greka teatro. Multaj el liaj fruaj teatraĵoj estis el Okcidento kaj estis luditaj en angla, tamen, Alkazi ŝanĝis ilin por inkludi hindiajn vidpunktojn por havi plian rilaton al la publiko.

 Notoj 

 Referencoj 
 Banham, Martin (1995). The Cambridge guide to theatre. Cambridge University Press. p. 524. ISBN 0-521-43437-8. "Ebrahim Alkazi."
 Meyer-Dinkgräfe, Daniel (2002). Who's who in contemporary world theatre. Routledge. ISBN 0-415-14162-1.
 Rubin, Don (2004). The World encyclopedia of contemporary theatre (Vol. 3). Taylor & Francis. ISBN 0-415-26087-6.
 Leiter, Samuel (2007). Encyclopedia of Asian Theatre (Vol. 1: A - N). Greenwood Press. ISBN 978-0313335303.

Kategorio:Barataj reĝisoroj